**ZAKON**

**O IZMJENAMA I DOPUNAMA ZAKONA O DOBROVOLJNIM PENZIJSKIM FONDOVIMA I PENZIJSKIM PLANOVIMA**

Član 1.

U Zakonu o dobrovoljnim penzijskim fondovima i penzijskim planovima („Službeni glasnik Republike Srpske“, broj 13/09) u članu 3. u tački lj) riječi: „i za svoje zaposlene ili članove, koji potpišu pristupnu izjavu, vršiti uplatu penzijskog doprinosa“ brišu se.

U tački u) poslije riječi: „fonda“ riječ: „i“ briše se i dodaje zapeta.

U tački f) poslije riječi: „institucija“ dodaje se riječ: „i“ i nova tačka h) koja glasi:

„h) izjava o isključenju – izjava čijim potpisivanjem se član plana isključuje iz penzijskog plana kojim je predviđeno kolektivno uključivanje zaposlenih, odnosno članova sindikata ili udruženja u dobrovoljni penzijski fond“.

Član 2.

U članu 43. u stavu 1. u tački v) broj: „44.“ zamjenjuje se brojem: „42.“.

Član 3.

U članu 68. poslije stava 4. dodaju se novi st. 5. i 6. koji glase:

„(5) Izuzetno od stava 1. ovog člana, uključivanje u penzijski plan može se vršiti kolektivnim uključivanjem lica, ako organizator penzijskog plana ugovori sa društvom za upravljanje da za račun članova plana iz sopstvenih sredstava vrši uplate penzijskih doprinosa na njihove individualne račune, a ta lica ne potpišu izjavu o isključenju iz penzijskog plana.

(6) Ministar nadležan za poslove rada i penzijskog osiguranja propisuje sadržaj izjave iz stava 5. ovog člana.“

Član 4.

Član 93. briše se.

Član 5.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-1240/19 PREDSJEDNIK

Datum: 6. decembra 2019. godine NARODNE SKUPŠTINE

Nedeljko Čubrilović